PMIndiaData/PMIndiaSum huggingface dataset:
પ્રધાનમંત્રી વિશ્વ પર્યાવરણ દિવસના વૈશ્વિક સમારોહને સંબોધિત કરશે

પ્રધાનમંત્રી શ્રી નરેન્દ્ર મોદી વિશ્વ પર્યાવરણ દિવસના અવસરે આવતીકાલે (જૂન 05, 2018) નવી દિલ્હીમાં વિશ્વ પર્યાવરણ દિવસ 2018ના વૈશ્વિક સમારોહને સંબોધિત કરશે. પ્રધાનમંત્રી આ પ્રસંગે રાજપથ લૉનમાં આયોજિત એક પ્રદર્શનની પણ મુલાકાત લેશે. આ વર્ષે વિશ્વ પર્યાવરણ દિવસનો વિષય છે – ‘બીટ પ્લાસ્ટિક પોલ્યૂશન’ એટલે કે પ્લાસ્ટિકનાં પ્રદૂષણને સમાપ્ત કરવું. ભારત વિશ્વ પર્યાવરણ દિવસના 43માં સંસ્કરણનો યજમાન દેશ છે. પર્યાવરણ મંત્રી, સંયુક્ત રાષ્ટ્રના પ્રતિનિધિ અને વિભિન્ન ઔધોગિક એકમોના સભ્યો તેમજ અનેક મહાનુભાવો આ સમારોહમાં સામેલ થશે. પ્રધાનમંત્રીએ ‘મન કી બાત’ કાર્યક્રમનાં 44માં સંસ્કરણમાં જણાવ્યું હતુ કે વિશ્વ પર્યાવરણ દિવસ સમારોહના અધિકૃત યજમાન હોવું, જળવાયુ પરિવર્તનની પરિસ્થિતિ સાથે જોડાયેલા મુદ્દાઓમાં ભારતની વધતી ભૂમિકાનું પ્રતીક છે.
પ્રધાનમંત્રીએ શ્રીમદ પંચખંડ પીઠાધીશ્વર આચાર્ય ધર્મેન્દ્રના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રીમદ પંચખંડ પીઠાધીશ્વર આચાર્ય ધર્મેન્દ્રના નિધન પર ઘેરા શોકની લાગણી વ્યક્ત કરી છે. પ્રધાનમંત્રી શ્રીએ ટ્વીટ કર્યું;; "समाज और राष्ट्रसेवा में समर्पित श्रीमद् पंचखण्ड पीठाधीश्वर आचार्य धर्मेंद्र जी के निधन से अत्यंत दुख हुआ है। उनका जाना धार्मिक और आध्यात्मिक जगत के लिए एक अपूरणीय क्षति है। ईश्वर उन्हें अपने श्रीचरणों में स्थान दे। ओम शांति!"
ક્વાડ લીડર્સ સમિટમાં પ્રધાનમંત્રી શ્રી નરેન્દ્ર મોદીની ઓપનિંગ રિમાર્કસનો અંગ્રેજી અનુવાદ

મહામહિમ, પ્રધાનમંત્રી કિશિદા, પ્રધાનમંત્રી એન્થોની અલ્બેનીઝ અને પ્રમુખ બિડેન. પ્રધાનમંત્રી કિશિદા, તમારા અદ્ભુત આતિથ્ય માટે ખૂબ ખૂબ આભાર. આજે ટોક્યોમાં મિત્રોની વચ્ચે હોવાનો મારા માટે ખૂબ જ આનંદ છે. હું સૌપ્રથમ પ્રધાનમંત્રી એન્થોની અલ્બેનીઝને ચૂંટણીમાં જીત માટે અભિનંદન આપું છું, ખૂબ ખૂબ અભિનંદન. શપથ લીધાના 24 કલાક પછી જ તમારું અમારી સાથે હોવું એ ક્વાડ મિત્રતાની તાકાત અને તેના પ્રત્યે તમારી પ્રતિબદ્ધતા દર્શાવે છે. મહાનુભાવો, આટલા ઓછા સમયમાં ક્વાડે વિશ્વ મંચ પર મહત્વનું સ્થાન ધારણ કર્યું છે. આજે ક્વાડનો વ્યાપ વ્યાપક બન્યો છે અને ફોર્મેટ અસરકારક બન્યું છે. આપણો પરસ્પર વિશ્વાસ, આપણો સંકલ્પ, લોકતાંત્રિક શક્તિઓને નવી ઊર્જા અને ઉત્સાહ આપી રહ્યો છે. ક્વાડ સ્તરે આપણો પરસ્પર સહયોગ એક મુક્ત, ખુલ્લા અને સમાવિષ્ટ ઈન્ડો-પેસિફિક પ્રદેશને પ્રોત્સાહન આપી રહ્યો છે, જે આપણા બધાનો સમાન ઉદ્દેશ્ય છે. કોવિડ-19ના પ્રતિકૂળ સંજોગો હોવા છતાં, અમે રસી-ડિલિવરી, ક્લાઈમેટ એક્શન, સપ્લાય ચેઈન રેઝિલિયન્સ, ડિઝાસ્ટર રિસ્પોન્સ અને આર્થિક સહયોગ જેવા ઘણા ક્ષેત્રોમાં સંકલન વધાર્યું છે. તેનાથી ઈન્ડો-પેસિફિકમાં શાંતિ, સમૃદ્ધિ અને સ્થિરતા સુનિશ્ચિત થઈ રહી છે. ક્વાડ ઈન્ડો-પેસિફિક ક્ષેત્ર માટે રચનાત્મક એજન્ડા લઈ રહ્યું છે. આનાથી 'સારા માટે બળ' તરીકે ક્વાડની છબી વધુ મજબૂત થશે. ખુબ ખુબ આભાર. અસ્વીકરણ – આ પ્રધાનમંત્રીની ટિપ્પણીનો અંદાજિત અનુવાદ છે. મૂળ ટિપ્પણીઓ હિન્દીમાં આપવામાં આવી હતી.
પીએમએ શ્રી પલોનજી મિસ્ત્રીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા ઉદ્યોગપતિ શ્રી પલોનજી મિસ્ત્રીના નિધન પર શોક વ્યક્ત કર્યો છે. એક ટ્વીટમાં, પ્રધાનમંત્રીએ કહ્યું: “શ્રી પલોનજી મિસ્ત્રીના નિધનથી દુઃખી થયો છું. તેમણે વાણિજ્ય અને ઉદ્યોગની દુનિયામાં નોંધપાત્ર યોગદાન આપ્યું છે. તેમના પરિવાર, મિત્રો અને અસંખ્ય શુભચિંતકો પ્રત્યે મારી સંવેદના. તેમના આત્માને શાંતિ મળે.”
બ્રિક્સ દેશોની વચ્ચે ઉર્જા બચત અને ઉર્જા સક્ષમતા પર સમજૂતી પત્રને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે ભારત અને તેના બ્રિક્સ (બ્રાજીલ, રૂસ, ભારત, ચીન અને દક્ષિણ આફ્રિકા) સમકક્ષો વચ્ચે ઉર્જા બચત અને ઉર્જા સક્ષમતા માટે સહયોગને મજબૂત કરવા અને તેને વધુ વિકસિત કરવા માટે તૈયાર સમજૂતી પત્રને મંજૂરી આપી દીધી છે. આ દેશોની વચ્ચે સમાનતા અને પરસ્પર લાભના આધાર પર ઉર્જા બચત અને સક્ષમતા માટે સહયોગમાં વધારો કરવામાં આવનાર છે. સમજૂતી પત્ર અનુસાર ઉર્જા બચત અને ઉર્જા સક્ષમતા માટે નીચેના ક્ષેત્રોમાં સહયોગ થવાનો છે – • સંયુક્ત વૈજ્ઞાનિક અને પ્રૌદ્યોગિકી શોધ • વ્યાખ્યાન અને પરિસંવાદોનું આયોજન • ક્ષમતા નિર્માણ અને પ્રૌદ્યોગિકી હસ્તાંતરણ • પ્રૌદ્યોગિકી વિકાસ અને એક બીજાની વચ્ચે નીતિઓ અને વધુ સારી કાર્ય પદ્ધતિઓનું આદાન-પ્રદાન • બ્રિક્સ દેશોના કારોબારી સંગઠનોમાં લાગેલા ઉપકરણો માટે ઉર્જા બચત અને ઉર્જા સક્ષમતા સાથે જોડાયેલ વલણને પ્રોત્સાહન આપવું. બ્રિક્સ દેશોની વચ્ચે તેને પ્રોત્સાહિત કરવા માટે મેજબાન દેશો સાથે વિચાર-વિમર્શ. • આ સમજૂતી પત્ર અંતર્ગત બ્રિક્સ દેશ ઉર્જા બચત અને ઉર્જા સક્ષમતાને પ્રોત્સાહિત કરવા માટે સહયોગના સમગ્ર કાર્યક્રમની સંભાવના શોધશે. આના અંતર્ગત ખાસ બ્રિક્સ અર્થવ્યવસ્થાઓમાં વહેંચાયેલી પરિયોજનાઓ, આવશ્યક તરીકે ઉપયોગ અને ઉર્જા બચત અને સક્ષમતાના સાધનોમાં વધારો કરાશે.
મંત્રીમંડળે માર્ચ, 2020 સુધી ઉત્તર પૂર્વ માટે એનએલસીપીઆર યોજનાને ચાલુ રાખવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે વર્તમાન નોન લેપ્સેબલ સેન્ટ્રલ પૂલ ઓફ રિસોર્સીસ (એનએલસીપીઆર) સ્કીમ માર્ચ, 2020 સુધી રૂ. 5300.00 કરોડનાં ખર્ચ સાથે જાળવી રાખવાની મંજૂરી આપી છે, જેમાં ફંડિંગની પેટર્ન 90:10 રહેશે. તે હાલ ચાલુ પ્રોજેક્ટને પૂર્ણ કરવા સક્ષમ બનાવશે. કેન્દ્રિય મંત્રીમંડળે 2017-18થી “નોર્થ ઇસ્ટ સ્પેશ્યલ ઇન્ફ્રાસ્ટ્રક્ચર ડેવલપમેન્ટ સ્કીમ” (એનઇએસઆઇડીએસ) નામની નવી કેન્દ્રિય ક્ષેત્રની યોજના પ્રસ્તુત કરવાની મંજૂરી પણ આપી છે, જેમાં માર્ચ, 2020 સુધીમાં ચોક્કસ ક્ષેત્રોમાં માળખાનું સર્જન કરવામાં ગેપ ભરવામાં કેન્દ્ર સરકાર 100 ટકા ફંડ આપશે. એનઇએસઆઇડીએસની ખાસિયતોઃ નવી યોજના નીચેનાં ક્ષેત્રો અંતર્ગત માળખાનાં સર્જનને વિસ્તૃતપણે આવરી લેશે : ક) પાણી પુરવઠો, વીજળી, જોડાણ અને પ્રવાસનને પ્રોત્સાહન આપવા માટેનાં વિશેષ પ્રોજેક્ટ સાથે સંબંધિત ભૌતિક માળખું; ખ) શિક્ષણ અને સ્વાસ્થ્યનાં સામાજિક ક્ષેત્રોનું માળખું. એનઇએસઆઇડીએસનાં ફાયદા: એનઇએસઆઇડીએસની નવી યોજના અંતર્ગત ઊભી કરવામાં આવનારી અસ્કયામતોથી વિસ્તારમાં હેલ્થકેર અને શૈક્ષણિક સુવિધાઓ મજબૂત થવાની સાથે પ્રવાસન ક્ષેત્રને પ્રોત્સાહન મળશે, જેથી સ્થાનિક યુવાનો માટે રોજગારીની તકોનું સર્જન થશે. આ યોજના આગામી વર્ષોમાં વિસ્તારનાં સંપૂર્ણ વિકાસમાં ઉદ્દીપકની જેમ કામ કરશે.
આંતરરાષ્ટ્રીય સૌર ગઠબંધન મુખ્યાલયની આધારશિલા રાખવાના સમારંભ માટે પ્રધાનમંત્રી તથા ફ્રાન્સના રાષ્ટ્રપતિએ મેટ્રોથી ગુડગાંવ સુધીની યાત્રા કરી

પ્રધાનમંત્રી શ્રી નરેન્દ્ર મોદી તથા ફ્રાન્સના રાષ્ટ્રપતિ શ્રી ફ્રાંન્સુવા ઓલાંદે આજે આંતરરાષ્ટ્રીય સૌર ગઠબંધન મુખ્યાલયની આધારશિલા રાખવાના સમારંભ માટે મેટ્રોથી ગુડગાંવ સુધીની યાત્રા કરી હતી. આ પ્રસંગે પોતાના સંબોધનમાં પ્રધાનમંત્રીએ યાદ અપાવ્યું કે જળવાયુ પરિવર્તનના પડકાર સામે લડવા માટે વિશ્વના શું વિચારો છે. તેમણે ઉલ્લેખ કર્યો કે પેરિસમાં સીઓપી 21ના અવસર પર 2 મહત્વપૂર્ણ પહેલ કરવામાં આવી હતી તેમાંથી એક ‘અભિનવ અભિયાન’ હતી જેનો ઉદ્દેશ્ય ટેક્નોલોજીમાં અભિનવોના માધ્યમથી લોકો માટે આસાનીથી ઉપલબ્ધ સ્વચ્છ ઉર્જાનું નિર્માણ કરવાનું છે. તેની બીજી પહેલ આંતરરાષ્ટ્રીય સૌર ગઠબંધન હતી જેનો ઉદ્દેશ્ય સૂર્યની સારી ઉર્જાને એકત્રિત કરવાની સાથે દેશોને એક સાથે લાવવાનું છે. પ્રધાનમંત્રીએ જણાવ્યું હતું કે આંતરરાષ્ટ્રીય સૌર ગઠબંધન જળવાયુ પરિવર્તનની સમસ્યાનો સામનો કરી રહેલા લોકોના જીવન માટે કાર્ય કરશે તે સંદર્ભમાં તેમણે સમુદ્રી જળસ્તર વધવાના ખતરાનો સામનો કરી રહેલા નાના દ્વિપ સમુહોનો પણ ઉલ્લેખ કર્યો હતો. પ્રધાનમંત્રીએ જોર આપ્યું કે સંયુક્ત રાષ્ટ્ર તરફથી આંતરરાષ્ટ્રીય સૌર ગઠબંધન એક સ્વતંત્ર સંગઠન હશે.
મંત્રીમંડળે ભારતીય ટેલીકમ્યુનિકેશન્સ સર્વિસ ગ્રૂપ ‘એ’ની કેડર સમીક્ષાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રિય મંત્રીમંડળની બેઠકમાં ભારતીય ટેલીકમ્યુનિકેશન સર્વિસના ગ્રૂપ ‘એ’ના કેડર સમીક્ષાને મંજૂરી આપવામાં આવી છે. આ દરખાસ્ત નીચે મુજબની ખાસિયતો ધરાવે છેઃ (a) ડિરેક્ટર જનરલ ઓફ ટેલીકોમના એક સર્વોચ્ચ સ્તરની રચના કરવી. (b) ડ્યુટી પોસ્ટની સંખ્યા 853 નક્કી કરવી. (c) આઇટીએસના ડેપ્યુટેશન માટે 310 પોસ્ટની ડેપ્યુટેશન અનામત પ્રદાન કરવું • અન્ય વિભાગો/સંસ્થાઓના અધિકારીઓ. (d) બીએસએનએલ/એમટીએનએલમાં આઇટીએસ અધિકારીઓના પોસ્ટિંગ માટે વિશેષ ઘટતી અનામત પ્રદાન કરવી. (e) કેડરની સંખ્યા હાલ કાર્યરત સંખ્યા 1690 પૂરતી નિયંત્રિત રાખવી. આ મંજૂરી ટેલીકોમ વિભાગના હેડક્વાર્ટર અને ફિલ્ડ યુનિટમાં કાર્યકારી જરૂરિયાતના આધારે કેડર માળખાને મજબૂત કરશે. તે બીએસએનએલ/એમટીએનએલમાં કુશળ માનવ સંસાધનની જરૂરિયાત પણ પૂર્ણ કરશે. અત્યારે આઇટીએસ અધિકારીઓની ભરતી બંધ છે, પણ આ મંજૂરી સ્થગિતતા ઘટાડશે. પૃષ્ઠભૂમિ: ભારતીય ટેલીકોમ સેવા ગ્રૂપ ”એ”ની રચના ટેલીકમ્યુનિકેશન્સ સાથે સંબંધિત ક્ષેત્રોમાં સરકારની નીતિ, ટેકનિકલ અને વ્યવસ્થા સાથે સંબંધિત કામગીરીને પૂર્ણ કરવા 1965માં થઈ હતી. યુનિયન પબ્લિક સર્વિસ કમિશન દ્વારા હાથ ધરવામાં આવેલ એન્જિનીયરિંગ સર્વિસીસની પરીક્ષા મારફતે પસંદ થયેલા આઇટીએસના અધિકારીઓ ટેલીકોમ વિભાગ (ડીઓટી) અને તેના સરકારી કંપનીઓ (બીએસએનએલ, એમટીએનએલ અને ટીસીઆઇએલ), ભારતીય ટેલીકોમ નિયમનકારી સત્તામંડળ (ટ્રાઇ), ટેલીકોમ ડિસ્પ્યુટ સેટલમેન્ટ એડમિનિસ્ટ્રેટિવ ટ્રિબ્યુનલ (ટીડીસેટ) તથા કેન્દ્ર સરકારનાં મંત્રાલયો/વિભાગો/સ્વાયત્ત સંસ્થાઓ અને રાજ્ય સરકારોમાં ડેપ્યુશન પર કામ કરે છે. આઇટીએસની કેડર સમીક્ષા 28 વર્ષ પછી હાથ ધરવામાં આવી છે – છેલ્લી કેડર સમીક્ષા 1988માં થઈ હતી. ત્યારબાદ ટેલીકોમ સેવાની જોગવાઈની કામગીરીઓ ટેલીકોમ વિભાગમાંથી અલગ કરવામાં આવી છે, પણ ટેલીકોમ લાઇસન્સિંગ, મોનિટરિંગ, લાઇસન્સ શરતોનો અમલ, નેટવર્ક સીક્યોરિટી, આંતરકાર્યક્ષમતા, પ્રમાણીકરણ, કાયદેસર મધ્યસ્થી અને સાર્વત્રિક સેવા જવાબદારી વગેરે સાથે સંબંધિત નવી કામગીરીઓ ઉમેરાઈ છે. ઉપરાંત અગાઉ કામગીરીઓ સાથે સંકળાયેલી અન્ય અનેક કામગીરીઓમાં વોલ્યુમ અને મહત્ત્વ બંનેની દ્રષ્ટિએ નોંધપાત્ર વધારો થયો છે. મજબૂત ટેલીકોમ માળખું ડિજિટલ સોસાયટીની કરોડરજ્જુ છે. આ ક્ષેત્રમાં ક્રાંતિકારી ફેરફારો થઈ રહ્યાં છે – જેથી નિયમન, અમલીકરણ અને સુરક્ષા સાથે સંબંધિત જટિલ સમસ્યાઓને સપાટી પર આવી છે – જેનું સમાધાન કરવા ટેલીકમ્યુનિકેશન્સ વિભાગમાં ઉચ્ચ સ્તરીય ટેકનિકલ સુપરવિઝનની જરૂર છે. એટલે આઇટીએસ અધિકારીઓના કેડર માળખાની દરખાસ્ત રજૂ કરવામાં આવી છે, જે ટેલીકમ્યુનિકેશન વિભાગની ભૂમિકા અને જવાબદારીઓનું વહન કરવા આવશ્યક ગણાય છે. ઉપરાંત બીએસએનએલ અને એમટીએનએલની કામગીરીને સુધારવા આઇટીએસ અધિકારીઓની ભૂમિકાને પણ ધ્યાનમાં લેવામાં આવી છે. વિવિધ ગ્રેડમાં સેવાની સ્થગિતતા સાથે આ હકીકતોની સમીક્ષા આઇટીએસના માળખામાં કરવાની જરૂર છે. કેડરની સંખ્યા કેડરની હાલની સંખ્યાને ધ્યાનમાં રાખીને નિયંત્રિત કરવામાં આવી છે અને કેડર સમીક્ષા માટે સરકારને નવસેરથી નાણાકીય પ્રતિબદ્ધતા કરવાની જરૂર નહીં પડે.
પ્રધાનમંત્રીએ શ્રી બિષ્ણુ ચરણ સેઠીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ભારતીય જનતા પાર્ટીના ઓડિશા એકમના નેતા શ્રી બિષ્ણુ ચરણ સેઠીના નિધન પર ઊંડો શોક વ્યક્ત કર્યો છે. પ્રધાનમંત્રીએ ટ્વિટ કર્યું; “શ્રી બિષ્ણુ ચરણ સેઠીજીએ ઓડિશાની પ્રગતિમાં ઉત્કૃષ્ટ યોગદાન આપ્યું છે. તેમણે પોતાની જાતને એક મહેનતુ ધારાસભ્ય તરીકે ઓળખાવી અને સામાજિક સશક્તિકરણમાં ઘણું યોગદાન આપ્યું. તેમના નિધનથી દુઃખી થયો છું. તેમના પરિવાર અને સમર્થકો પ્રત્યે સંવેદના. ઓમ શાંતિ.”
પ્રધાનમંત્રીશ્રીએ CWG 2022માં મહિલાઓની 50 kg બોક્સિંગમાં સુવર્ણ ચંદ્રક જીતવા બદલ નિખત ઝરીનને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કોમનવેલ્થ ગેમ્સ, 2022માં મહિલાઓની 50 કિગ્રા બોક્સિંગમાં ગોલ્ડ મેડલ જીતવા બદલ નિખત ઝરીનને અભિનંદન પાઠવ્યા છે. પ્રધાનમંત્રીશ્રીએ ટ્વીટ કર્યું; “નિખત ઝરીન ભારતનું ગૌરવ છે. તે એક વર્લ્ડ ક્લાસ એથ્લેટ છે જે તેની કુશળતા માટે વખણાય છે. હું તેને
પ્રધાનમંત્રીએ પંડિત જવાહરલાલ નહેરુને તેમની જયંતિના અવસરે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભારતના પ્રથમ પ્રધાનમંત્રી પંડિત જવાહર લાલ નહેરુને તેમની જયંતીના અવસરે શ્રદ્ધાંજલિ અર્પણ કરી છે. પ્રધાનમંત્રીએ કહ્યું કે પંડિત જવાહર લાલ નહેરુએ પોતાનું સંપૂર્ણ જીવન ભારતને સ્વતંત્રતા અપાવવા અને દેશના પ્રથમ પ્રધાનમંત્રીના રૂપમાં ભારતનું નેતૃત્વ કરવામાં જ પ્રયુક્ત કર્યું હતું. તેમની જયંતીના અવસરે હું તેમને શ્રદ્ધાંજલિ અર્પણ કરું છું.
નેપાળ યાત્રા પૂર્વે પ્રધાનમંત્રીનું નિવેદન

પ્રધાનમંત્રી શ્રી નરેન્દ્ર મોદીની નેપાળ યાત્રા પૂર્વે તેમનું પ્રસ્થાન નિવેદન નીચે મુજબ છે. “નેપાળના પ્રધાનમંત્રી આદરણીય શ્રી કે. પી. શર્મા ઓલીના આમંત્રણ પર હું 11-12 મે 2018ના રોજ નેપાળની મુલાકાત લઈશ. પ્રધાનમંત્રી તરીકે નેપાળની આ મારી ત્રીજીવારની મુલાકાત હશે. તે ભારતની ઉચ્ચ પ્રાથમિકતાનું દ્યોતક છે અને અંગત રીતે હું નેપાળ સાથેના આપણા વર્ષો જુના, નજીકના અને મૈત્રીપૂર્ણ સંબંધો સાથે જોડાયેલો છું. ગયા મહીને પ્રધાનમંત્રી ઓલીની ભારતની સત્તાવાર મુલાકાત બાદ થોડા જ સમયમાં મારી આ મુલાકાત યોજાઈ રહી છે. આ પ્રકારની ઉચ્ચ સ્તરીય અને નિયમિત વાતચીત એ ‘સૌનો સાથ સૌનો વિકાસ’ એ ધ્યેયસૂત્રની સાથે સુસંગત અમારી સરકારની ‘પાડોશી પહેલા’ની નીતિ પ્રત્યેની પ્રતિબદ્ધતા દર્શાવે છે. છેલ્લા કેટલાક વર્ષમાં આપણે બંને દેશોએ એકસાથે મળીને અનેક દ્વિપક્ષીય જોડાણો અને વિકાસ કાર્યો પુરા કર્યા છે અને આપણા બંને દેશના લોકોના હિત માટે અનેક પરિવર્તનશીલ પહેલોની શરૂઆત કરી છે. આ યાત્રા દરમિયાન પ્રધાનમંત્રી ઓલી અને મને પારસ્પરિક હિતો અંગેના મુદ્દાઓ અને અનેકવિધ ક્ષેત્રોમાં અમારી સહયોગાત્મક ભાગીદારીમાં પ્રગતિ કરવા અંગે નવી દિલ્હીમાં તાજેતરમાં થયેલ વિસ્તૃત ચર્ચાઓને આગળ વધારવાની તક મળશે. કાઠમંડુની સાથે જ હું જનકપુર અને મુક્તિનાથની પણ મુલાકાતે જવાનો છું. આ બંને સ્થળો દર વર્ષે મોટી સંખ્યામાં યાત્રાળુઓને આકર્ષે છે. તેઓ ભારત અને નેપાળના લોકો વચ્ચે રહેલા પુરાતન અને મજબુત સાંસ્કૃતિક અને ધાર્મિક સંબંધોના જીવંત સાક્ષી છે. જ્યારે નેપાળ લોકશાહીના લાભોને મજબૂત કરવાના તથા ઝડપી આર્થિક વૃદ્ધિ અને વિકાસને પ્રાપ્ત કરવાના નવા યુગમાં પ્રવેશ કરી રહ્યું છે, ત્યારે તેવા સમયે ભારત નેપાળ સરકારના ‘સમૃદ્ધ નેપાળ, સુખી નેપાળી’ના ધ્યેયમંત્રનું અમલીકરણ કરવા માટે નેપાળ સરકારનું હંમેશા એક અડગ ભાગીદાર બની રહેશે. હું નેપાળમાં રાજકીય નેતાઓ અને મિત્રોને મળવા જઈ રહ્યો છું. મને વિશ્વાસ છે કે મારી આ મુલાકાત પારસ્પરિક હિતો, શુભ આશયો અને સમજણના આધાર પર નેપાળ સાથેની લોકમુખી ભાગીદારીને વધુ મજબૂત બનાવશે.”
પ્રધાનમંત્રીએ પ્રથમ રાષ્ટ્રપતિ ડૉ. રાજેન્દ્ર પ્રસાદની જયંતી પર તેમને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ આજે પ્રથમ રાષ્ટ્રપતિ ડૉ. રાજેન્દ્ર પ્રસાદની જયંતી પર તેમને શ્રદ્ધાંજલિ આપી હતી. પ્રધાનમંત્રીએ કહ્યું કે, “ડૉ. રાજેન્દ્ર પ્રસાદની જયંતી પર તેમને શ્રદ્ધાંજલિ. આપણે રાષ્ટ્ર પ્રત્યે તેમની અનુકરણીય સેવાઓને યાદ કરીએ છીએ.”
પ્રધાનમંત્રીએ બુદ્ધ પૂર્ણિમાં નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બુદ્ધ પૂર્ણિમાનાં પાવન પર્વ નિમિત્તે લોકોને શુભેચ્છા પાઠવી હતી. પ્રધાનમંત્રીએ કહ્યું, “ભગવાન બુદ્ધનો ઉપદેશ 21મી સદીમાં ખૂબ જ સુસંગત છે. સમાજમાં દુઃખ અને અન્યાય દૂર કરવા એમનું જીવન સમર્પિત હતું. એમની કરૂણાથી લાખો લોકો પ્રભાવિત થયા હતા.સૌને બુદ્ધ પૂર્ણિમાની શુભકામનાઓ.”
પ્રધાનમંત્રીએ સ્થાનિક રસીના ઉત્પાદકો સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે લોક કલ્યાણ માર્ગ ખાતે સ્થાનિક રસીના ઉત્પાદકો સાથે સંવાદ કર્યો હતો. રસીના ઉત્પાદકોએ કરેલા પ્રયાસોની પ્રધાનમંત્રીએ પ્રશંસા કરી હતી. તેમના પ્રયાસોના પરિણામરૂપે જ દેશમાં 100 કરોડના રસીકરણનું સીમાચિહ્ન ઓળખી શકાયું છે, અને તેમણે કહ્યું હતું કે ભારતની સાફલ્ય ગાથામાં તેમણે ખૂબ જ મોટી ભૂમિકા નિભાવી છે. મહામારી દરમિયાન તેમણે કરેલા સખત પરિશ્રમ અને તેમના દ્વારા પ્રાપ્ત થયેલા આત્મવિશ્વાસની પ્રધાનમંત્રીએ પ્રશંસા કરી હતી. પ્રધાનમંત્રીએ ખાસ અનુરોધ કર્યો હતો કે, છેલ્લા દોઢ વર્ષ દરમિયાન ભારતે જે કોઇ શ્રેષ્ઠ આચરણો શીખ્યા છે તેને સંસ્થાગત કરવાની જરૂર છે અને કહ્યું હતું કે, વૈશ્વિક ધોરણો અનુસાર આપણા આચરણોમાં સુધારો લાવવાની આ એક તક છે. તેમણે કહ્યું હતું કે, રસીકરણ કવાયતમાં મળેલી સફળતાના કારણે આખી દુનિયાની નજર અત્યારે ભારત પર છે. તેમણે એમ પણ કહ્યું હતું કે, ભવિષ્યમાં આવનારા કોઇપણ પડકારોનો સામનો કરવા માટે રસીના ઉત્પાદકોએ સતત સાથે મળીને કામ કરવાનું ચાલુ રાખવું જોઇએ. સ્થાનિક રસીના ઉત્પાદકોએ એકધારું માર્ગદર્શન પૂરું પાડવામાં અને રસી વિકસાવવા માટે આપેલા સહકાર બદલ પ્રધાનમંત્રીની દૂરંદેશી અને તેમના ગતિશીલ નેતૃત્વની પ્રશંસા કરી હતી. તેમણે સરકાર અને ઉદ્યોગજગત વચ્ચે જોવા મળેલા અભૂતપૂર્વ સહયોગને બિરદાવ્યો હતો અને નિયમનકારી સુધારાઓ, પ્રક્રિયાઓના સરળીકરણ, સમયસર મંજૂરીઓ અને આ ભગીરથ કાર્યની સમગ્ર પ્રક્રિયા દરમિયાન આગળ આવીને ઉભા રહેવાના અને સહકાર આપવાના સરકારના અભિગમની પણ પ્રશંસા કરી હતી. તેમણે નોંધ્યું હતું કે, દેશમાં એક સમયે જૂના ધારા-ધોરણો હતા, નોંધપાત્ર પ્રમાણમાં વિલંબ થતો હતો અને તેવી સ્થિતિ હોત તો અત્યાર સુધીમાં રસીકરણના જે સ્તર સુધી પહોંચી શક્યા કે ક્યારેય શક્ય ના બન્યું હોત. શ્રી અદાર પુનાવાલાએ સરકાર દ્વારા કરવામાં આવેલા નિયમનકારી સુધારાઓની પ્રશંસા કરી હતી. શ્રી સાઇરસ પુનાવાલાએ મહામારીના સમગ્ર સમય દરમિયાન પ્રધાનમંત્રીએ સંભાળેલા નેતૃત્વના વખાણ કર્યા હતા. કોવેક્સિન રસી લેવા બદલ ડૉ. ક્રિશ્ના એલ્લાએ પ્રધાનમંત્રીનો આભાર વ્યક્ત કર્યો હતો અને તેને વિકસાવવાની સમગ્ર પ્રક્રિયા દરમિયાન સતત આપેલા સહકાર તેમજ પ્રેરણા બદલ તેમનો આભાર વ્યક્ત કર્યો હતો. શ્રી પંકજ પટેલે  આધારિત રસી અંગે વાત કરવા બદલ પ્રધાનમંત્રીનો આભાર વ્યક્ત કર્યો હતો. સુશ્રી મહિલા દાત્લાએ પ્રધાનમંત્રીની દૂરંદેશીની પ્રશંસા કરી હતી, જેના કારણે દેશ રસીકરણ મામલે મહત્વના મુકામ સુધી પહોંચવામાં સફળ રહ્યો છે. ડૉ. સંજયસિંહે રસી વિકસાવવાના ક્ષેત્રમાં આવિષ્કાર અને બેકવર્ડ ઇન્ટિગ્રેશનના મહત્વ અંગે વાત કરી હતી. શ્રી સતિષ રેડ્ડીએ આ સમગ્ર કાર્ય દરમિયાન સરકાર અને ઉદ્યોગજગત વચ્ચે જોવા મળેલા સહયોગની પ્રશંસા કરી હતી. ડૉ. રાજેશ જૈને મહામારીના સમય દરમિયાન સતત સરકાર દ્વારા કરવામાં આવેલા કમ્યુનિકેશનની પ્રશંસા કરી હતી. આ સંવાદમાં સીરમ ઇન્સ્ટિટ્યુટ ઓફ ઇન્ડિયાના શ્રી સાઇરસ પુનાવાલા અને શ્રી અદાર પુનાવાલા, ભારત બાયોટેક ઇન્ટરનેશનલ લિમિટેડના ડૉ. ક્રિશ્ના એલ્લા અને સુશ્રી સુચિત્રા એલ્લા, ઝાયડસ કેડિલાના શ્રી પંકજ પટેલ અને ડૉ. શેર્વીલ પટેલ, બાયોલોજિકલ ઇ લિમિટેડના સુશ્રી મહિમા દાત્લા અને શ્રી નરેન્દ્ર મંતેલા, ગુન્નોવા બાયોફાર્માસ્યુટિકલ્સ લિમિટેડના ડૉ. સંજયસિંહ અને શ્રી સતિષ રમણલાલ મહેતા, ડૉ. રેડ્ડીઝ લેબોરેટરીના શ્રી સતિષ રેડ્ડી અને શ્રી દીપક સાપ્રા તેમજ પેનેસીઆ બાયોટેક લિમિટેડના ડૉ. રાજેશ જૈન અને શ્રી હર્ષિત જૈન, કેન્દ્રીય આરોગ્ય મંત્રી, રાજ્ય આરોગ્ય મંત્રી અને રાજ્ય રસાયણ અને ખાતર મંત્રી પણ ઉપસ્થિત રહ્યા હતા.
પ્રધાનમંત્રીએ પંડિત દીનદયાલ ઉપાધ્યાયને તેમની જન્મ જયંતીના અવસર પર નમન કર્યું

પ્રધાનમંત્રી, શ્રી નરેન્દ્ર મોદીએ પંડિત દીનદયાલ ઉપાધ્યાયને તેમની જન્મ જયંતીના અવસરે નમન કર્યું હતું. પ્રધાનમંત્રીએ કહ્યું કે, “પંડિત દીનદયાળજીની જન્મ જયંતી પર તેમને શત શત નમન. આપણા પ્રેરણા સ્વરૂપ, દીનદયાળ ઉપાધ્યાયજીને તેમની જયંતી પર યાદ કરું છું.”
પ્રધાનમંત્રી 5મી જૂને વિશ્વ પર્યાવરણ દિવસના કાર્યક્રમને સંબોધન કરશે

પ્રધાનમંત્રી શ્રી નરેન્દ્ર મોદી 5મી જૂને સવારે 11 વાગ્યે વિશ્વ પર્યાવરણ દિવસ કાર્યક્રમમાં વીડિયો કૉન્ફરન્સિંગથી ભાગ લેશે. આ કાર્યક્રમનું આયોજન પેટ્રોલિયમ અને કુદરતી ગેસ મંત્રાલય અને વન, પર્યાવરણ અને આબોહવા પરિવર્તનના મંત્રાલય દ્વારા સંયુક્ત રીતે થઈ રહ્યું છે. આ વર્ષના કાર્યક્રમનો હાર્દ છે ‘વધુ સારા પર્યાવરણ માટે બાયોફ્યુઅલ્સને ઉત્તેજન’. આ કાર્યક્રમ દરમ્યાન પ્રધાનમંત્રી ‘ ભારતમાં ઇથેનોલ મિશ્રણ 2020-2025 માટેના રોડમેપ અંગે નિષ્ણાત સમિતિનો હેવાલ’ પ્રસિદ્ધ કરશે. વિશ્વ પર્યાવરણ દિન ઉજવવા માટે ભારત સરકાર ઈ-20 જાહેરનામું પ્રસિદ્ધ કરી રહી છે જેમાં ઑઇલ કંપનીઓને પહેલી એપ્રિલ 2023થી ઇથેનોલ મિશ્રિત પેટ્રોલ, જેમાં ઇથેનોલની ટકાવારી 20% સુધી હશે, એ વેચવા નિર્દેશ છે; અને વધારે ઇથેનોલ મિશ્રણો ઈ12 અને ઈ15 માટે બીઆઇએસના ધારાધોરણો નિર્દિષ્ટ છે. આ પ્રયાસો વધારાની ઇથેનોલ આસવન (ડિસ્ટિલેશન)ની ક્ષમતાઓ સ્થાપવાનું સુગમ બનાવશે અને સમગ્ર દેશમાં મિશ્રિત બળતણ બનાવવા માટેની સમયમર્યાદા પૂરી પાડશે. આનાથી 2025 પહેલાં, ઇથેનોલ બનાવતા રાજ્યોમાં અને આસપાસના પ્રદેશોમાં ઇથેનોલનો વપરાશ વધારવામાં પણ મદદ મળશે. પ્રધાનમંત્રી પૂણેમાં ત્રણ સ્થળોએ ઈ 100 વિતરણ મથકોનો એક પાઇલટ પ્રોજેક્ટ પણ શરૂ કરશે. પ્રધાનમંત્રી ઇથેનોલ મિશ્રિત પેટ્રોલ અને કૉમ્પ્રેસ્ડ બાયોગેસ પ્રોગ્રામ્સ હેઠળ ખેડૂતો સાથે, તેઓએ આ શક્ય બનાવ્યું હોય, એમના પહેલા અનુભવને ઊંડી નજરે જાણવા માટે એમની સાથે સંવાદ પણ કરશે.
પીએમએ વીડિયો સંદેશ દ્વારા બેંગલુરુમાં બોશ સ્માર્ટ કેમ્પસના ઉદ્ઘાટન પ્રસંગે સંબોધન કર્યું

પ્રધાનમંત્રી શ્રી નરેન્દ્ર મોદીએ બોશ ઈન્ડિયાના ભારતમાં તેની હાજરીના 100 વર્ષ પૂરા કરવાના પ્રસંગે એક વીડિયો સંદેશ દ્વારા સંબોધન કર્યું હતું. શરૂઆતમાં, પ્રધાનમંત્રીએ બોશ ઈન્ડિયાને ભારતમાં તેની હાજરીના 100 વર્ષ પૂર્ણ કરવા બદલ અભિનંદન પાઠવ્યા હતા અને ભારતની આઝાદીના 75માં વર્ષમાં આવતી ઘટનાના વિશેષ મહત્વની નોંધ લીધી હતી. આ પ્રસંગે બોશ સ્માર્ટ કેમ્પસનું ઉદ્ઘાટન પણ કરવામાં આવ્યું હતું. "આ કેમ્પસ ભારત અને વિશ્વ માટે ભવિષ્યવાદી ઉત્પાદનો અને ઉકેલો વિકસાવવામાં ચોક્કસપણે આગેવાની લેશે",એમ પ્રધાનમંત્રીએ કહ્યું. પ્રધાનમંત્રીએ ચાન્સેલર મર્કેલ સાથે બેંગલુરુમાં બોશ સુવિધાની તેમની ઓક્ટોબર 2015ની મુલાકાતને પણ યાદ કરી. વર્તમાન સમયને ટેક્નોલોજીનો યુગ ગણાવતા અને રોગચાળાના સમય દરમિયાન દર્શાવ્યા મુજબ ટેક્નોલોજીના ફાયદાઓને રેખાંકિત કરતા પ્રદાનમંત્રીએ કહ્યું કે ટેક અને ઈનોવેશનમાં વધુ રોકાણ કરવું મહત્વપૂર્ણ છે. નવીનતા અને સ્કેલ માટે બોશના કાર્યની પ્રશંસા કરતા, પ્રધાનમંત્રીએ ટકાઉપણાની જરૂરિયાત પર પ્રકાશ પાડ્યો. આના પર શ્રી મોદીએ કહ્યું કે "છેલ્લા 8 વર્ષમાં સૌર ઊર્જાની સ્થાપિત ક્ષમતા લગભગ 20 ગણી વધીને ભારતનો વિકાસ હરિયાળો બની રહ્યો છે." એમ જણાવી પ્રધાનમંત્રીએ ભારત અને બહાર બંને જગ્યાએ કાર્બન-તટસ્થતા હાંસલ કરવાની બોશની સિદ્ધિની પ્રશંસા કરી હતી. પ્રધાનમંત્રીએ કહ્યું કે આજે ભારત સૌથી ઝડપથી વિકસતી મોટી અર્થવ્યવસ્થાઓમાં સામેલ છે. છેલ્લા બે વર્ષમાં રોકાણમાં વધારો થયો છે. “આપણા યુવાનોનો આભાર, આપણી સ્ટાર્ટ-અપ ઇકો-સિસ્ટમ વિશ્વની સૌથી મોટી સિસ્ટમોમાંની એક છે. ટેકની દુનિયામાં જ ઘણી તકો છે.” ભારત સરકાર દરેક ગામડામાં હાઈ સ્પીડ ઈન્ટરનેટ આપવા માટે કામ કરી રહી છે. “ડિજીટલ ઈન્ડિયાના અમારા વિઝનમાં સરકારના દરેક પાસાઓ સાથે ટેક્નોલોજીને એકીકૃત કરવાનો સમાવેશ થાય છે. હું વિશ્વને આ તકોનો ઉપયોગ કરવા અને આપણા રાષ્ટ્રમાં રોકાણ કરવા વિનંતી કરીશ,” એમ તેમણે ઉમેર્યું. આ મહત્વના અવસરે પ્રધાનમંત્રીએ બોશને ભારતમાં હજુ વધુ કરવાનું વિચારવા વિનંતી કરી. "તમારી ટીમ શું કરી શકે તેના માટે આવનારા 25 વર્ષ માટે લક્ષ્યો નક્કી કરો. 100 વર્ષ પહેલા બોશ જર્મન કંપની તરીકે ભારતમાં આવી હતી. પરંતુ આજે તે એટલું જ ભારતીય છે જેટલું તે જર્મન છે. તે જર્મન એન્જિનિયરિંગ અને ભારતીય ઊર્જાનું ઉત્તમ ઉદાહરણ છે. આ ભાગીદારી વધુ મજબૂત બનતી રહેશે”, એવું તેમણે તારણ કાઢ્યું.
પ્રધાનમંત્રીએ મુંબઈમાં ઇમારત તૂટી પડવાને કારણે થયેલા મૃત્યુ પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ મુંબઈમાં ઇમારત તૂટી પડવાને કારણે થયેલા મૃત્યુ પર દુઃખ વ્યક્ત કર્યું છે. પ્રધાનમંત્રીએ કહ્યું હતું કે, “મુંબઈમાં ઇમારત તૂટી પડવાનું દુઃખ છે. આ દુર્ઘટનામાં જીવ ગુમાવનાર વ્યક્તિઓનાં પરિવાજનોને મારું આશ્વાસન અને ઇજાગ્રસ્ત થયેલી વ્યક્તિઓ ઝડપથી સાજી થઈ જાય તેવી પ્રાર્થના.”
પ્રધાનમંત્રીએ વૂલન કેપ વણાટ અભિયાન માટે એરફોર્સ વાઇવ્સ વેલ્ફેર એસોસિએશનની પ્રશંસા કરી

પ્રધાનમંત્રી શ્રી નરેન્દ્ર મોદીએ આજે એરફોર્સ વાઇવ્સ વેલ્ફેર એસોસિએશન (એએફડબલ્યુએ)ના પ્રયાસોની પ્રશંસા કરી હતી, જેમણે દેશભરમાં સ્થિત તમામ સંગિનીઓ દ્વારા વૂલન કેપ વણાટ કરવાની ઝુંબેશ હાથ ધરી હતી, જેનો ઉદ્દેશ્ય તેમના ઓછા વિશેષાધિકૃત સભ્યોને વિતરણ કરવાનો હતો. સમાજ સંગિનીઓ દ્વારા કુલ 41541 ટોપીઓ ગૂંથવામાં આવી હતી. ભારતીય વાયુસેનાના ટ્વીટના જવાબમાં પ્રધાનમંત્રીએ ટ્વીટ કર્યું: “પ્રશંસનીય પ્રયાસ.”
પ્રધાનમંત્રી શ્રી નરેન્દ્ર મોદી અને ઇઝરાયલના પ્રધાનમંત્રી મહામહિમ શ્રી બેન્જામીન નેતાન્યાહૂ વચ્ચે ટેલિફોન પર વાતચીત થઈ

પ્રધાનમંત્રી શ્રી નરેન્દ્ર મોદીને આજે ઇઝરાયલના પ્રધાનમંત્રી મહામહિમ બેન્જામીન નેતાન્યાહુએ ટેલિફોન કર્યો હતો અને તેમણે પ્રધાનમંત્રી અને ભારતની જનતાને ભારતના 71માં પ્રજાસત્તાક દિવસની પૂર્વ સંધ્યાએ શુભેચ્છાઓ પાઠવી હતી. બંને નેતાઓએ વર્ષ 2020 માટે એકબીજાને શુભેચ્છાઓ પણ પાઠવી હતી. નેતાઓએ બંને દેશો વચ્ચેના વ્યુહાત્મક ભાગીદારીના મહત્વને રેખાંકિત કરવાની સાથે જ તમામ ક્ષેત્રે બંને દેશો વચ્ચે સહકારમાં વૃદ્ધિ સામે પોતાની ખુશી પણ વ્યક્ત કરી હતી. પ્રધાનમંત્રી મોદીએ કૃષિ, પાણી અને સ્ટાર્ટ-અપ્સ ક્ષેત્રે પગલાંઓના મહત્વ પર ભાર મુક્યો હતો. તેમણે બંને દેશો વચ્ચે હવાઇ જોડાણને સુગમ બનાવવાના પ્રયાસોને પણ આવકાર્યો હતો. નેતાઓએ વાતચીતમાં પારસ્પરિક હિતને લગતી વૈશ્વિક અને ક્ષેત્રીય બાબતો અંગે પોતાના અભિપ્રાયોનું આદાન-પ્રદાન કર્યુ હતું. તેઓ આગામી પગલાંઓ અને ક્ષેત્રના વિકાસને લગતી બાબતો સહિતના મુદ્દે એકબીજા સાથે સંપર્કમાં રહેવા માટે પણ સહમત થયા હતા.
પ્રધાનમંત્રીએ સીએ દિવસ નિમિત્તે ચાર્ટર્ડ એકાઉન્ટન્ટ્સને શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ ચાર્ટર્ડ એકાઉન્ટન્ટ દિવસ નિમિત્તે ચાર્ટર્ડ એકાઉન્ટન્ટ્સને શુભકામનાઓ પાઠવી હતી. પ્રધાનમંત્રીએ એક ટ્વીટમાં કહ્યું હતું, “સીએ દિવસ નિમિત્તે તમામ ચાર્ટર્ડ એકાઉન્ટન્ટ્સને શુભેચ્છાઓ. આ સમુદાયની ભારતની પ્રગતિમાં મહત્વપૂર્ણ ભૂમિકા રહી છે. હું તમામ સીએને આહ્વાન કરૂં છું કે તેઓ ઉત્કૃષ્ટતા પર લક્ષ આપે કે જેથી ભારતીય કંપનીઓ વિશ્વભરમાંની સૌથી ઉત્તમ કંપનીઓ તરીકે ઉભરી આવે.”
મંત્રીમંડળે ભારત અને પોર્ટુગલ વચ્ચે કૃષિ અને આનુષંગિક ક્ષેત્રોમાં થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને પોર્ટુગલ વચ્ચે કૃષિ અને આનુષંગિક ક્ષેત્રોમાં સહકાર સ્થાપિત કરવા માટે થયેલી સમજૂતીને મંજૂરી આપી છે. આ સમજૂતી કૃષિ અને આનુષંગિક ક્ષેત્રોમાં વિવિધ પ્રવૃત્તિઓને આવરી લે છે, જેમાં વૈજ્ઞાનિક અને ટેકનિકલ માહિતી, છોડ અને છોડના ઉત્પાદનોમાં વેપાર, ફોટોસેનિટરી સંબંધિત મુદ્દાઓમાં માહિતીનું આદાનપ્રદાન, તાલીમ કાર્યક્રમો, સેમિનાર તથા નિષ્ણાતો અને તજજ્ઞોની મુલાકાતો સામેલ છે. આ સમજૂતી બંને દેશોના પ્રતિનિધિઓને સમાવતા સંયુક્ત કાર્યકારી જૂથની રચના પ્રદાન કરે છે, જેની કામગીરી વર્તમાન એમઓયુના અમલીકરણ પર નજર રાખવાની, કૃષિમાં સહકાર માટે નક્કર દરખાસ્તો કરવાની તથા કૃષિ અને આનુષંગિક ક્ષેત્રોમાં ભવિષ્યમાં સાથસહકાર માટે માર્ગદર્શિકતા અને પ્રાથમિકતા વિકસાવવાની રહેશે. આ એમઓયુ પર જે દિવસે હસ્તાક્ષર થશે એ જ દિવસથી અમલી ગણાશે અને પાંચ વર્ષના ગાળા માટે માન્ય રહેશે તથા જ્યાં સુધી કોઈ પણ પક્ષ આ એમઓયુ પૂર્ણ થયાના છ મહિના અગાઉ લેખિતમાં તેને રદ કરવાના ઇરાદાની જાણકારી નહીં આપે ત્યાં સુધી દર પાંચ વર્ષે ઓટોમેટિક રિન્યૂ થઈ જશે.